חוק הגנת הצרכן (תיקון מס' 65), התשפ"ג–2023
הצעת חוק פרטית, הכנסת ה-25
פורסם: ספר החוקים, חוברת 3065, עמ' 546, 2023-07-24T00:00:00+03:00
החוק מחייב עוסק לסמן באופן בולט את ארץ הייצור של תוצרת חקלאית שאינה ארוזה בעת הצגתה למכירה או תוצרת חקלאית הנארזת במקום בו היא נמכרת או משווקת לצרכן, בצמוד לתוצרת החקלאית כאמור. חובת הסימון תחול על פירות וירקות טריים, מוצרי חלב ובשר טרי (עופות, בשר ודגים), למעט בשר טרי כאמור המשווק באופן מקוון. כמו כן, בחוק זה נקבע כי שר הכלכלה והתעשייה, באישור ועדת הכלכלה של הכנסת, יהיה רשאי לקבוע בתקנות כי חובת סימון כאמור לא תחול על שיווק באופן מקוון על סוגי תוצרת חקלאית כפי שיקבע. תחילתו של חוק זה חמישה חודשים מיום פרסומו, ולעניין תוצרת חקלאית המשווקת באופן מקוון – שבעה חודשים מיום פרסומו.